Anton is ’n senior wynmaker vir Spier-wynplaas. Hy het in 1999 daar begin werk nadat hy aan die Elsenburg-landbou-opleidingsinstituut studeer het.
“Dit is net lekker om saam met ’n klomp like-minded mense oor wyn te gesels. Bordeaux lê my na aan die hart,” het hy gesê. Swarts erken hy is nie vertroud met hoe die keuringsproses werk nie, maar sê hy is eers benoem en het toe lid geword.
Anton is ook ’n lid van Span SA, die amptelike Suid-Afrikaanse wynproe-span. Hy gaan in Oktober in Frankryk vir die derde keer aan die wêreld-blindproekampioenskap deelneem.
Anton se raad aan jong wyn-entoesiaste is: “Stel vas wat vir jou werk; wyn is so persoonlik,” sê hy. “As iets vir jou werk, dan werk dit vir jou,” sê hy en verduidelik dat hy niemand kan oordeel oor watter wyn hulle drink nie. “Ek kan ’n voorstel doen en sê probeer dié of probeer daai, maar ek kan niemand oordeel nie,” vertel hy.